
REFERAT

Privind aprobarea Regulamentului pentru organizarea Targului de Paşte
Primăria Municipiului Timişoara împreuna cu Casa de Cultură a Municipiului Timişoara organizează în perioada 19 aprilie 2013 - 7 mai 2013, ediţia a VI-a a Târgului de Paşte. 
Deoarece solicitările privind participarea comercianţilor la acest eveniment este în creştere în fiecare an, considerăm oportună adoptarea unei hotărâri prin care să se aducă modificări privind îmbunătăţirea organizării şi desfăşurării activităţilor specifice Târgului de Paşte.

Precizăm alăturat unele aspecte care au fost prevăzute în  Regulamentul de funcţionare al Târgului de Paşte :

1. S-a prevazut un capitol distinct cap 2 privind amplasamentul casutelor care formeaza Targul de Paşte şi produsele care vor fi comercializate. Din acest an, Târgul de Paşte va fi format din 30 de căsuţe în conformitate cu locaţiile stabilite în Anexa 1. Locaţia căsuţelor care formează Târgul de Paşte va fi strada Mărăşeşti şi se regăsesc în Anexele 1. 

Suprafaţa căsutelor din Targul de Paşte este de minim 6mp având în vedere dimensiunea standard de 3mx2m a căsuţelor specifice Targului de Paşte.
2. S-au introdus prevederi conform cărora comercianţii au obligaţia de a obţine si avizul pentru desfăşurarea activităţilor de comerţ stradal în conformitate cu HCL 139/ 2011 cap.V, pct7, art.49 eliberat de Biroul Autorizare Activităţi Comerciale din cadrul Primăriei Municipiului Timişoara pe lângă avizele necesare de la Direcţia de Sănătate Publică a jud. Timiş şi Direcţia Sanitar – Veterinară a jud. Timiş  (pentru agenţii care comercializează produse agroalimentare).

3. Au fost stabilite totodată, contravenţii şi sancţiuni pentru nerespectarea şi încălcarea prevederilor cuprinse în Regulament conform HCL 371/2007 privind constatarea şi sancţionarea contravenţiilor pe teritoriul  municipiului Timişoara, modificată şi completată prin HCL 206/2009.

Prin urmare, propunem aprobarea Regulamentului pentru organizarea Targului de Paşte.

Alăturat anexăm toate documentele depuse pentru susţinerea proiectului de hotărâre de consiliu.

